**Solt Város Önkormányzat**

**Képviselő-testülete**

**Szám**: 4-3/2023.

### JEGYZŐKÖNYV

**Készült**: Solt Város Önkormányzat Képviselő-testületének 2023. február 9. napján 16 órai kezdettel, a Solti Közös Önkormányzati Hivatal tanácskozó termében megtartott üléséről

Jelen voltak: Németh István polgármester

Gyetvai Imre alpolgármester

Árizs Lajos képviselő

Gál József képviselő

Lencsés Sándorné képviselő

Orbán Istvánné képviselő

Szondi Miklós képviselő

Szűcs Imre képviselő

Végi Bálint képviselő

dr. Faragó Mónika jegyző

További jelenlévők: Jelenléti ív szerint

Jegyzőkönyvvezető: Juhász Györgyi köztisztviselő

Németh István polgármester:

Köszöntötte a testületi ülésen megjelent képviselő-testület tagjait, jegyzőt és minden jelenlévőt, majd az ülést megnyitotta.

Elmondta, a képviselő-testület tagjai és a tanácskozási joggal rendelkezők Solt Város Önkormányzat Szervezeti és Működési Szabályzatáról szóló 22/2019. (XI.15.) rendelet 14. § (1) bekezdésében meghatározottak szerint az ülés meghívóját és az írásos előterjesztéseket az ülést megelőzően 5 nappal korábban megkapták.

Megállapította, a megjelent képviselők száma 9 főből 9 fő. Az Mötv. 47. § (1) bekezdése alapján a képviselő-testület ülését határozatképesnek nyilvánította.

Javasolta a meghívóban szereplő napirendi javaslat elfogadását.

**NAPIRENDI JAVASLAT**

1. **Tájékoztató a két testületi ülés között történt fontosabb eseményekről**

Előadó: Németh István polgármester

1. **Előterjesztés az önkormányzat 2022. évi költségvetéséről szóló 2/2022. (II.22.) önkormányzati rendelet módosításáról**

Előadó: Németh István polgármester

1. **Előterjesztés Solt Város Önkormányzat adósságot keletkeztető ügyleteiből eredő fizetési kötelezettségeinek elfogadásáról**

Előadó: Németh István polgármester

1. **Előterjesztés Solt Város Önkormányzat 2023. évi költségvetéséről szóló önkormányzati rendelet-tervezet megtárgyalásáról**

Előadó: Németh István polgármester

1. **Előterjesztés a Solti Közös Önkormányzati Hivatalnál foglalkoztatott köztisztviselők illetményalapjáról szóló 14/2022. (XII. 20.) önkormányzati rendelet módosításáról**

Előadó: Németh István polgármester

1. **Előterjesztés az „Esély otthon” című projekt keretében benyújtott pályázatok elbírálásáról**

Előadó: Németh István polgármester

1. **Előterjesztés a „Solt, Mátyás király utca 2099 hrsz. alatti helyi önkormányzati út felújítása” beruházásra beérkezett kivitelezési ajánlatok elbírálásáról**

Előadó: Németh István polgármester

1. **Előterjesztés a Vécsey Károly Művelődési Ház és Könyvtár 2023. évi munkatervének elfogadásáról**

Előadó: Németh István polgármester

1. **Előterjesztés** **a Vécsey Károly Művelődési Ház és Könyvtár 2023. évi beiskolázási tervének elfogadásáról**

Előadó: Németh István polgármester

1. **Beszámoló a Vécsey Károly Művelődési Ház és Könyvtár elmúlt évben végzett szakmai munkájáról**

Előadó: Németh István polgármester

1. **Egyéb ügyek**

Németh István polgármester:

Feltette szavazásra, aki az írásos meghívóban szereplő napirendi javaslattal egyetért, az kézfeltartással szavazzon.

Megállapította, a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **18/2023. (II.9.)** képv.t. határozata **2023. február 9. napjára javasolt napirendjének elfogadásáról**

**HATÁROZAT**

Solt Város Önkormányzat Képviselő-testülete a 2023. február 9. napjára szóló meghívóban szereplő napirendi pontokat megtárgyalásra elfogadta.

**NAPIREND**

1. **Tájékoztató a két testületi ülés között történt fontosabb eseményekről**

Előadó: Németh István polgármester

1. **Előterjesztés az önkormányzat 2022. évi költségvetéséről szóló 2/2022. (II.22.) önkormányzati rendelet módosításáról**

Előadó: Németh István polgármester

1. **Előterjesztés Solt Város Önkormányzat adósságot keletkeztető ügyleteiből eredő fizetési kötelezettségeinek elfogadásáról**

Előadó: Németh István polgármester

1. **Előterjesztés Solt Város Önkormányzat 2023. évi költségvetéséről szóló önkormányzati rendelet-tervezet megtárgyalásáról**

Előadó: Németh István polgármester

1. **Előterjesztés a Solti Közös Önkormányzati Hivatalnál foglalkoztatott köztisztviselők illetményalapjáról szóló 14/2022. (XII. 20.) önkormányzati rendelet módosításáról**

Előadó: Németh István polgármester

1. **Előterjesztés az „Esély otthon” című projekt keretében benyújtott pályázatok elbírálásáról**

Előadó: Németh István polgármester

1. **Előterjesztés a „Solt, Mátyás király utca 2099 hrsz. alatti helyi önkormányzati út felújítása” beruházásra beérkezett kivitelezési ajánlatok elbírálásáról**

Előadó: Németh István polgármester

1. **Előterjesztés a Vécsey Károly Művelődési Ház és Könyvtár 2023. évi munkatervének elfogadásáról**

Előadó: Németh István polgármester

1. **Előterjesztés a Vécsey Károly Művelődési Ház és Könyvtár 2023. évi beiskolázási tervének elfogadásáról**

Előadó: Németh István polgármester

1. **Beszámoló a Vécsey Károly Művelődési Ház és Könyvtár elmúlt évben végzett szakmai munkájáról**

Előadó: Németh István polgármester

1. **Egyéb ügyek**

**HATÁROZATOK MUTATÓJA**

**Szám: Tárgy:**

18/2023. (II.9.) 2023. február 9. napjára javasolt napirendjének elfogadásáról

19/2023. (II.9.) Solt Város Önkormányzat adósságot keletkeztető ügyleteiből eredő fizetési kötelezettségeinek elfogadásáról

20/2023. (II.9.) „Esély otthon” című projekt keretében benyújtott pályázatok elbírálásáról

21/2023. (II.9.) Mátyás király utca 2099 hrsz. alatti helyi önkormányzati út felújítása” beruházásra beérkezett kivitelezési ajánlatok elbírálásáról

22/2023. (II.9.) Vécsey Károly Művelődési Ház és Könyvtár 2023.évi munkatervének elfogadásáról

23/2023. (II.9.) Vécsey Károly Művelődési Ház és Könyvtár 2023.évi beiskolázási tervének elfogadásáról

24/2023. (II.9.) Vécsey Károly Művelődési Ház és Könyvtár elmúlt évben végzett szakmai munkájáról szóló beszámoló elfogadásáról

25/2023. (II.9.) Solt, Király utca helyreállításáról

26/2023. (II.9.) Solt, belterület 1021/4 hrsz. alatti ingatlan (Erzsébet-liget) eladásáról

**RENDELETEK MUTATÓJA**

**Szám: Tárgy:**

1/2023. (II.15.) az önkormányzat 2022. évi költségvetéséről szóló 2/2022. (II.22.) önkormányzati rendelet módosításáról

2/2023. (II.15.) az önkormányzat 2023. évi költségvetéséről

3/2023. (II.15.) a Solti Közös Önkormányzati Hivatalnál foglalkoztatott köztisztviselők illetményalapjáról szóló 14/2022. (XII.20.) önkormányzati rendelet módosításáról

**1**.**N A P I R E N D**

**Tájékoztató a két testületi ülés között történt fontosabb eseményekről**

Előadó: Németh István polgármester

Németh István polgármester:

Tájékoztatta a jelenlévőket az önkormányzat jelenlegi pénzügyi helyzetéről:

- Bankszámla 91.409.431,-Ft

- Kincstári bankszámla 1.105.917.483,-Ft

- Államkötvény 300.000.000,-Ft

- Kintlévőségek 28.166.203,- Ft

Ahogy már többször elmondta, ismét megerősítette a tényt, hogy a művelődési házra kapott összeg az önkormányzat folyószámláján van.

A múlt szombati vihar következtében a könyvtárnál egy fa kidőlt, ami megrongálta a kerítést. Az Alapszolgáltatási Központnál pedig egy fenyőfa dőlt rá a tetőre. A károk a biztositó felé bejelentésre kerültek, a kárt a biztositó megtéríti.

Megkérdezte a jelenlévőket, kívánnak-e kérdést, hozzászólást tenni.

Szűcs Imre képviselő:

Lakossági jelzést tolmácsolt, mely szerint a Lehet utcában egy ingatlan udvarán sok a szemét, hulladék, amit a szél átfújja a szomszédba. Az érintett lakos ez ügyben már volt bent az önkormányzatnál.

Németh István polgármester:

Tudomása van a problémáról, helyszíni szemle megtörtént, újabb felszólítást fognak küldeni az ingatlantulajdonosnak.

Mivel a napirenddel kapcsolatban további kérdést, hozzászólást a képviselők nem kívántak tenni, kérte tájékoztatója határozathozatal nélküli tudomásul vételét.

Megállapította, a képviselő-testület tájékoztatóját határozathozatal nélkül tudomásul vette.

**2. N A P I R E N D**

**Előterjesztés az önkormányzat 2022. évi költségvetéséről szóló 2/2022. (II.22.) önkormányzati rendelet módosításáról**

Előadó: Németh István polgármester

(Írásos előterjesztés mellékelve)

Németh István polgármester:

Megadta a szót Végi Bálint képviselőnek, mint a Pénzügyi és Városrendezési Bizottság elnökének.

Végi Bálint képviselő:

A költségvetési rendeletet negyedévente szükséges módosítani, a képviselő-testület döntéseinek megfelelő pénzügyi mozgások kerülnek átvezetésre. A bizottság megtárgyalta a napirendet és javasolja a képviselő-testületnek a 2022. évi költségvetési rendelet módosítását a rendelet-tervezetben foglaltak szerint.

Németh István polgármester:

Mivel további hozzászólás nem hangzott el, feltette szavazásra, aki egyetért az önkormányzat 2022. évi költségvetéséről szóló 2/2022. (II.22.) önkormányzati rendelet módosításával, az kézfeltartással szavazzon.

Megállapította, a jelenlévő 9 képviselő 9 igen szavazattal megalkotta Solt Város Önkormányzat Képviselő-testületének 1/2023. (II.15.) önkormányzati rendeletét az önkormányzat 2022. évi költségvetéséről szóló 2/2022. (II.22.) önkormányzati rendelet módosításáról.

Solt Város Önkormányzat Képviselő-testületének **1/2023. (II.15.)** önkormányzati rendelete az **önkormányzat 2022. évi költségvetéséről szóló 2/2022. (II.22.) önkormányzati rendelet módosításáról.**

Solt Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. **§**

Az önkormányzat 2022. évi költségvetéséről szóló 2/2022. (II. 22.) önkormányzati rendelet 2. §-a helyébe a következő rendelkezés lép:

**„2. §**

(1) A képviselő testület az önkormányzat 2022. évi költségvetési bevételi összegét 1.184.661 E Ft-ban, finanszírozási célú pénzügyi műveletekkel együtt 2.832.631 E Ft-ban állapítja meg.

(2) A képviselő testület az önkormányzat 2022. évi költségvetési kiadási összegét 2.368.421 E Ft-ban, finanszírozási célú pénzügyi műveletekkel együtt 2.787.363 E Ft-ban állapítja meg.

(3) A költségvetési hiány fedezetéül belső finanszírozásból 1.148.330 E Ft pénzmaradvány szolgál.”

**2. §**

Az önkormányzat 2022. évi költségvetéséről szóló 2/2022. (II. 22.) önkormányzati rendelet 3. § (1) bekezdése helyébe a következő rendelkezés lép:

„(1) A képviselő-testület az önkormányzat és intézményei együttes 2022. évi költségvetésének összegeit az alábbiak szerint állapítja meg:

a) Bevételi és kiadási főösszege: 2.832.631 E Ft

b) Működési bevétel: 1.519.640 E Ft

c) Felhalmozási bevétel: 164.661 E Ft

d) Finanszírozási bevétel: 1.148.330 E Ft

e) Működési kiadások: 1.389.271 E Ft

f) Felhalmozási kiadás: 1.024.418 E Ft

g) Általános tartalék: 1.534 E Ft

h) Finanszírozási kiadások: 418.942 E Ft

i) Az önkormányzat az éves engedélyezett létszámkeretet 101 főben határozza meg, továbbá a közfoglalkoztatott létszámkeret 18 fő.”

1. **§**

(1) Az önkormányzat 2022. évi költségvetéséről szóló 2/2022. (II. 22.) önkormányzati rendelet 1. melléklete helyébe az 1. melléklet lép.

(2) Az önkormányzat 2022. évi költségvetéséről szóló 2/2022. (II. 22.) önkormányzati rendelet 2. melléklete helyébe a 2. melléklet lép.

(3) Az önkormányzat 2022. évi költségvetéséről szóló 2/2022. (II. 22.) önkormányzati rendelet 7. melléklete helyébe a 3. melléklet lép.

(4) Az önkormányzat 2022. évi költségvetéséről szóló 2/2022. (II. 22.) önkormányzati rendelet 10. melléklete helyébe a 4. melléklet lép.

1. **§**

Ez a rendelet a kihirdetését követő napon lép hatályba.

Németh István dr. Faragó Mónika

polgármester jegyző

Kihirdetési záradék:

A rendelet 2023. február 15. napján kihirdetésre került.

Solt, 2023. február 15.

dr. Faragó Mónika

jegyző

A RENDELET MELLÉKLETEI A JEGYZŐKÖNYV MELLÉKLETEI KÖZÖTT KERÜLNEK ELHELYEZÉSRE.

**3. N A P I R E N D**

**Előterjesztés Solt Város Önkormányzat adósságot keletkeztető ügyleteiből eredő fizetési kötelezettségeinek elfogadásáról**

Előadó: Németh István polgármester

(Írásos előterjesztés mellékelve)

Németh István polgármester:

A napirendet szintén a Pénzügyi és Városrendezési Bizottság tárgyalta. Átadta a szót Végi Bálint képviselőnek.

Végi Bálint képviselő:

Elmondta, hogy a Magyarország gazdasági stabilitásáról szóló törvény írja elő, hogy az önkormányzatnak az adósságot keletkeztető ügyletekből származó kötelezettségvállalásának korlátját 3 évre előre meg kell határoznia.

A bizottság megtárgyalta a napirendet és elfogadásra javasolja a képviselő-testületnek.

Németh István polgármester:

Mivel a jelenlévők kérdést, további hozzászólást nem kívántak tenni, feltette szavazásra, aki egyetért az önkormányzat adósságot keletkeztető ügyleteiből eredő fizetési kötelezettségeinek elfogadásával, az kézfeltartással szavazzon.

Megállapította, hogy a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **19/2023. (II.9.)** képv.t. határozata **Solt Város Önkormányzat adósságot keletkeztető ügyleteiből eredő fizetési kötelezettségeinek elfogadásáról**

**HATÁROZAT**

1. Solt Város Önkormányzat Képviselő-testülete az Államháztartásról szóló 2011. évi CXCV. törvény 29/A § alapján a 353/2011. (XII.30.) Kormányrendelet 2. §-ban meghatározott saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3.§ (1) bekezdése szerinti adósságot keletkeztető ügyleteiből eredő tárgyévi összes fizetési kötelezettségeinek a 2023. költségvetési évet követő 3 év várható összegét az alábbiakban állapítja meg.

|  |  |  |  |  |  |
| --- | --- | --- | --- | --- | --- |
| Megnevezés | Sor- szám | tárgyév | Saját bevétel és adósságot keletkeztető ügyletből eredő fizetési kötelezettség a tárgyévet követő | | |
| 1. évben | 2. évben | 3. évben |
|  |  | 2023 | 2024 | 2025 | 2026 |
| Helyi adók | 1 | 564.500 | 564.500 | 564.500 | 564.500 |
| Osztalékok, koncessziós díjak | 2 |  |  |  |  |
| Díjak, pótlékok, bírságok | 3 | 1 000 | 1 000 | 1 000 | 1 000 |
| Tárgyi eszközök, immateriális javak, vagyoni értékű jog értékesítése, vagyonhasznosításból származó bevétel | 4 |  |  |  |  |
| Részvények, részesedések értékesítése | 5 |  |  |  |  |
| Vállalat értékesítéséből, privatizációból származó bevételek | 6 |  |  |  |  |
| Kezességvállalással kapcsolatos megtérülés | 7 |  |  |  |  |
| **Saját bevételek (01+....+07)** | **08** | **565.500** | **565.500** | **565.500** | **565.500** |
| **Saját bevételek (08. sor) 50 %-a** | **09** | **282.750** | **282.750** | **282.750** | **282.750** |
| **Előző év(ek)ben keletkezett tárgyévet terhelő fizetési kötelezettség (11+....+17)** | **10** |  |  |  |  |
| Felvett, átvállalt hitel és annak tőketartozása | 11 |  |  |  |  |
| Felvett, átvállalt kölcsön és annak tőketartozása | 12 |  |  |  |  |
| Hitelviszonyt megtestesítő értékpapír | 13 |  |  |  |  |
| Adott váltó | 14 |  |  |  |  |
| Pénzügyi lízing | 15 |  |  |  |  |
| Halasztott fizetés | 16 |  |  |  |  |
| Kezességvállalásból eredő fizetési kötelezettség | 17 |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (19+…+25)** | **18** |  |  |  |  |
| Felvett, átvállalt hitel és annak tőketartozása | 19 |  |  |  |  |
| Felvett, átvállalt kölcsön és annak tőketartozása | 20 |  |  |  |  |
| Hitelviszonyt megtestesítő értékpapír | 21 |  |  |  |  |
| Adott váltó | 22 |  |  |  |  |
| Pénzügyi lízing | 23 |  |  |  |  |
| Halasztott fizetés | 24 |  |  |  |  |
| Kezességvállalásból eredő fizetési kötelezettség | 25 |  |  |  |  |
| **Fizetési kötelezettség összesen (10+18)** | **26** |  |  |  |  |
| **Fizetési kötelezettséggel csökkentett saját bevétel (09-26)** | **27** | **282.750** | **282.750** | **282.750** | **282.750** |

1. Utasítja az önkormányzat polgármesterét az 1. pontban foglaltak következetes betartására, és végrehajtására.

Végrehajtásért felelős: Németh István polgármester

Végrehajtás határideje: folyamatos, illetve 2026. december 31.

Képviselő-testület határozatáról értesül:

Solti Közös Önkormányzati Hivatal pénzügyi csoportja

**4. N A P I R E N D**

**Előterjesztés Solt Város Önkormányzat 2023. évi költségvetéséről szóló önkormányzati rendelet-tervezet megtárgyalásáról**

Előadó: Németh István polgármester

(Írásos előterjesztés mellékelve)

Németh István polgármester:

Rendhagyó módon először a pénzügyi vezetőnek adta meg a szót, hogy a lakosokat tájékoztassa a 2023. évi költségvetési rendelet-tervezet adatairól, ami több egyeztetést, alapos előkészítést és kidolgozást követően került a képviselő-testület elé döntés céljából.

Dani Attiláné pénzügyi vezető:

Köszöntötte a jelenlévőket.

Az önkormányzat elsődleges célja, hogy a törvényben kötelezett feladatait ellátása és ehhez a forrásokat biztosítsa.

Az önkormányzat költségvetésének összege 2 milliár 865 millió forint.

Az önkormányzat bevételeit három főbb csoportra lehet besorolni, úgymint az állami támogatások, a közhatalmi bevételek, vagyis a helyi adók és a vagyongazdálkodásából származó saját bevételek.

Az előző évhez hasonlóan az állam támogatása 2023. évben sem fedezi teljes mértékben az önkormányzat kötelező feladatait. Az állam elvárja, hogy az önkormányzat a helyi adó bevételéből egészítse ezt ki. A támogatásoknál figyelembe lett véve a település adóerő-képessége, mely a tavalyi évhez képest növekedett. Mindezek miatt az önkormányzatnak idén is szolidaritási hozzájárulást kell fizetnie, ami a tavalyi 44 millió forintról 130 millió forintra emelkedett. Ez az összeg az önkormányzatnak járó állami támogatásból visszatartásra kerül és már meg sem kapjuk.

Az önkormányzat adóbevétele a lakosság által fizetett kommunális adóból és a vállalkozók által fizetett helyi iparűzési adóból áll. A kommunális adó bevétel 25 millió forintra a helyi iparűzési adó bevétele 539 millió forintra került tervezésre, mely a tavalyi bevételhez képest kevesebb.

A költségvetés készítésénél az óvatosság elvét követjük, a bevételeket alul, a kiadások kissé felül tervezzük.

Az önkormányzat saját bevétele a vagyongazdálkodása során az ingatlanjainak bérleit díja és a lakosságnak nyújtott szolgáltatások ellátási díja, gondolok itt az étkeztetésért fizetett díjakra.

A bevételek ebből a három csoportból tevődnek össze, a kiadások ennél sokrétűbb.

Az önkormányzat kötelező feladatai egy részét 4 intézménye által látja el. Az intézményeknek önálló költségvetésük van, ami ugyanakkor szerves része az önkormányzat költségvetésének.

Az intézmények kiadásai a feladatellátáshoz szükséges dolgozói létszám bér és járulékköltsége, a dologi kiadások, azaz az anyagbeszerzés és szolgáltatások költségei és az intézmények fejlesztésének költsége. Ezek a forrást az önkormányzat intézményfinanszírozás keretében biztosítja, amihez a megítélt állami támogatáson felül jelentős több mint 200 millió forint adóbevételt is szükséges biztosítanunk.

Az önkormányzat kötelező feladatai egy részét saját maga, illetve a 100 % saját tulajdonú kft-n keresztül látja el. Ezek a feladatok a közvilágítás biztosítása, a közutak karbantartása a zöldterületek tisztán tartása.

Az önkormányzat a kötelező feladatokon túl a lakosság életminőségének javítása végett egyéb önként vállalt feladatokat is ellát. A teljesség igénye nélkül ezek között fenntartja a labort, az orvosi ügyeletet, a mentési pontot. Támogatja a rendvédelmi szerveket, a katasztrófavédelmi őrsöt, a polgárőröket és a civil szervezeteket.

A fennmaradt bevételből biztosítjuk a fejlesztések kiadásait. A beruházások támogatáson felüli önrészét és a nem támogatott felújításokat.

A kiadások 2023. évi megosztása 50-50 %-ban működés és felhalmozási kiadás.

Solt Város Önkormányzat szerencsés helyzetben van, a megnövekedett energia árak a környező településekhez képest kevésbé sújtanak minket, ami a korábbi beruházásoknak köszönhető. Az önkormányzat szinte minden intézményén napelem rendszer biztosítja a villamos energiát, ezen felül a biomassza jelenleg 10 intézmény fűtését garantálja a földgázfűtésnél jóval olcsóbban.

A 2023 évi költségvetés biztos lábakon áll, Solt Város Önkormányzat stabilitása hosszú távon biztosított, ugyanakkor fontos a költségvetés szigorú betartása.

Köszönöm szépen a figyelmet és ha valamilyen kérdés merülne fel szívesen állok rendelkezésre akár most vagy később bármikor.

Németh István polgármester:

Felkérte a képviselőket, tegyék fel kérdéseiket, hozzászólásaikat a napirenddel kapcsolatban.

Végi Bálint képviselő:

Kiegészítésképpen elmondta, hogy a képviselő-testület bizottságai megtárgyalták a napirendet. Az éves költségvetés komolyabb előkészítést igényel, ahogy a pénzügyi vezető is elmondta, nagyon fontos a meghatározott sarokszámok alapján gazdálkodni, minden intézménynek lehetőség szerint betartani az elfogadott költségvetést.

A bizottságok véleménye szerint az anyag egy jól kidolgozott és megalapozott költségvetés azoknak a számoknak az ismeretében, ami az eddigi tapasztalatok alapján is elfogadható és végrehajtható a 2023-as évben. Kiegészítésképpen elmondta – ami a lakosságot jobban érdekelheti - , hogy azokat a projekteket és beruházásokat is tartalmazza a költségvetés, melyek már folyamatban vannak és ebben az évben várhatóan befejezésre is kerülnek. Példaként említette az ipari parkot, melynek első üteme a nyár végére el kell, hogy készüljön. A tájház felújításának második üteme is elkezdődött, továbbá szintén idén kezdődik az új művelődési ház építése is. A terveket látva azt lehet mondani, hogy Solt egy 2023-as évnek megfelelő korszerű művelődési házzal büszkélkedhet majd. Több kisebb projekt is szerepel a tervek között, melynek egy része TOP-os pályázati segítséggel, egy része pedig saját finanszírozással valósul meg, ilyenek például az útfelújítások. Járáspusztán térfigyelő kamerarendszer kiépítéséről döntött a testület, a kerékpárút felújítása szintén tervben van, és idén kerül sor a kissolti játszótér megvalósítására is. A Polgármesteri Hivatal udvarának rendezése során újabb parkolókkal bővül a terület. Több esetben elhangzik lakossági kritika, hogy miért épül ennyi parkoló a városban, de érezhetően egyre nagyobb a járműforgalom, szükség van elegendő parkolási lehetőségre.

A Pénzügyi és Városrendezési Bizottság, az Ügyrendi és Szociális Bizottság és az Oktatási, Kulturális, Sport, Külkapcsolatok és Közrendvédelmi Bizottság is megtárgyalta a napirendet és javasolja a képviselő-testületnek a 2023. évi költségvetésről szóló rendelet megalkotását a rendelet-tervezetben foglaltak szerint.

Németh István polgármester:

Mivel további hozzászólás nem hangzott el, feltette szavazásra, aki egyetért az önkormányzat 2023. évi költségvetéséről szóló rendelet megalkotásával a rendelet-tervezetben foglaltak szerint, az kézfeltartással szavazzon.

Megállapította, hogy a jelenlévő 9 képviselő 9 igen szavazattal megalkotta Solt Város Önkormányzat Képviselő-testületének 2/2023. (II.15.) önkormányzati rendeletét az önkormányzat 2023. évi költségvetéséről.

Solt Város Önkormányzat Képviselő-testületének **2/2023. (II.15.)** önkormányzati rendelete az **önkormányzat 2023. évi költségvetéséről**

Solt Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. **A rendelet hatálya**

**1. §**

A rendelet hatálya az önkormányzatra, a közös önkormányzati hivatalra és az önkormányzat felügyelete alá tartozó intézményekre terjed ki.

1. **A költségvetés bevételeinek és kiadásainak főösszege, a hiány mértéke és finanszírozásának módja**

**2. §**

(1) A képviselő testület az önkormányzat 2023. évi költségvetési bevételi összegét 1.367.224 E Ft-ban, finanszírozási célú pénzügyi műveletekkel együtt 2.865.521 E Ft-ban állapítja meg.

(2) A képviselő testület az önkormányzat 2023. évi költségvetési kiadási összegét 2.843.334 E Ft-ban, finanszírozási célú pénzügyi műveletekkel együtt 2.865.521 E Ft-ban állapítja meg.

(3) A költségvetési hiány fedezetéül belső finanszírozásból 1.498.297 E Ft költségvetési maradvány szolgál.

**3. §**

(1) A képviselő-testület az önkormányzat és intézményei együttes 2023. évi költségvetésének összegeit az alábbiak szerint állapítja meg:

a) Bevételi és kiadási főösszege: 2.865.521 E Ft

b) Működési bevétel: 1.354.493 E Ft

c) Felhalmozási bevétel: 12.731 E Ft

d) Finanszírozási bevétel: 1.498.297 E Ft

e) Működési kiadások: 1.426.744 E Ft

f) Felhalmozási kiadás: 1.416.590 E Ft

g) Általános tartalék: 16.897 E Ft

h) Céltartalék: 50.000 E Ft

i) Finanszírozási kiadások: 22.187 E Ft

j) Az önkormányzat az éves engedélyezett létszámkeretet 99 főben határozza meg, továbbá a közfoglalkoztatott létszámkeret 14 fő.

(2) Az önkormányzat bevételeit és kiadásait előirányzat csoportonként és kiemelt előirányzatonként az 1. melléklet tartalmazza.

(3) Az államháztartásról szóló 2011. évi CXCV. törvény 23. § (2) bekezdés d) pontjában foglaltak alapján a 2023. évi felhalmozási költségvetési hiány belső finanszírozására Solt Város Önkormányzat előző évi – 1.548.322.321 Ft – pénzmaradványa vehető igénybe.

(4) Solt Város Önkormányzat (intézmények nélküli) költségvetését kötelező, önként vállalt és államigazgatási feladatonkénti bontásban a 2. melléklet tartalmazza.

(5) A Solti Közös Önkormányzati Hivatal költségvetését kötelező, önként vállalt és államigazgatási feladatonkénti bontásban a 3. melléklet tartalmazza.

(6) A Mesevár Óvoda és Mini Bölcsőde költségvetését kötelező, önként vállalt és államigazgatási feladatonkénti bontásban a 4. melléklet tartalmazza.

(7) A Vécsey Károly Művelődési Ház és Könyvtár költségvetését kötelező, önként vállalt és államigazgatási feladatonkénti bontásban az 5. melléklet tartalmazza.

(8) Az Alapszolgáltatási Központ költségvetését kötelező, önként vállalt és államigazgatási feladatonkénti bontásban a 6. melléklet tartalmazza.

(9) Solt Város Önkormányzat és intézményei összesített költségvetését kötelező, önként vállalt és államigazgatási feladatonkénti bontásban a 7. melléklet tartalmazza.

(10) Az önkormányzat fejlesztési kiadásait feladatonként a 8. melléklet tartalmazza.

(11) Az önkormányzat 2023. évi költségvetésének több éves kihatással járó adósságállományt, illetve adósságot keletkeztető ügyletekből eredő fizetési kötelezettséget nem tervezett, ilyen kötelezettsége nincs. A Stabilitási törvény szerinti adósságot keletkeztető kötelezettségvállalás felső határának kimutatását a 9. melléklet tartalmazza.

(12) Solt Város Önkormányzat 2023. évi költségvetési hiányának finanszírozását a képviselő-testület a 10. melléklet szerint hagyja jóvá.

(13) Solt Város Önkormányzat által a lakosságnak juttatott támogatásokat, szociális, rászorultsági jellegű ellátásokat a 11. melléklet tartalmazza.

(14) Az európai uniós forrásból finanszírozott támogatással megvalósuló programok, projektek támogatásai a 12. melléklet tartalmazza.

(15) A közszolgálati tisztviselőknek a 2023. évi költségvetési törvényben meghatározott kötelező éves Cafetéria juttatásának kerete nettó 400.000 Ft, mely az önkormányzat köztisztviselőire és a polgármesterre terjed ki. A közalkalmazottaknak az önkormányzat által saját forrásból biztosított éves Cafetéria juttatás kerete nettó 120.000 Ft.

(16) A munkabér kifizetése a munkavállaló részére költséget nem okozhat, ezért az önkormányzat a mindenkori költségvetési törvény szerinti – egy foglalkoztatottnak havonta adható bankszámla hozzájárulás mértékének megfelelően – a 2023. évben havonta 1.000 Ft folyószámla költségtérítést állapít meg. Ez az összeg a köztisztviselők, a polgármester, a közalkalmazottak részére tárgy év november 30. napjáig kifizetésre kerül.

1. **A 2023. évi költségvetés végrehajtásának szabályai**
2. **§**

(1) Az önkormányzat költségvetési szervei a képviselő-testület által jóváhagyott kiemelt előirányzatokon belül a részelőirányzatoktól – az államháztartásról szóló törvény végrehajtásáról szóló 368/2011. (XII.31.) Korm. rendelet 42. § és 43/A §-ban foglaltak figyelembevételével – előirányzat-módosítás nélkül is eltérhetnek.

(2) Az önkormányzat a költségvetési szervei részére központi költségvetési kapcsolatokból származó finanszírozást ad a teljesítés ütemének megfelelően.

(3) Az önállóan működő költségvetési szervek tekintetében a beruházási, felújítási feladatok kötelezettség vállalására 200 E Ft felett a polgármester jogosult.

(4) Az önkormányzat intézményei több évre is vállalhatnak kötelezettséget, ha az adott ügylet jellege ezt megkívánja.

(5) Az önállóan működő és gazdálkodó, valamint az önállóan működő költségvetési szervek eszközeikről és azok állományában bekövetkezett változásokról folyamatosan, részletező nyilvántartást vezetnek mennyiségben és értékben, ezért az államháztartás számviteléről szóló 4/2013. (I.11.) Korm. rendelet 22. §, valamint a számvitelről szóló 2000. évi C. törvény 69. § (3) bekezdés alapján a leltározási feladatok kétévente kerülnek végrehajtásra.

1. **Záró rendelkezések**
2. **§**

Ez a rendelet a kihirdetése napját követő napon lép hatályba, rendelkezéseit azonban 2023. január 1. napjától kell alkalmazni.

Németh István dr. Faragó Mónika

polgármester jegyző

Kihirdetési záradék:

A rendelet 2023. február 15. napján kihirdetésre került.

Solt, 2023. február 15.

dr. Faragó Mónika

jegyző

A RENDELET MELLÉKLETEI A JEGYZŐKÖNYV MELLÉKLETEI KÖZÖTT KERÜLNEK ELHELYEZÉSRE.

**5. N A P I R E N D**

**Előterjesztés a Solti Közös Önkormányzati Hivatalnál foglalkoztatott köztisztviselők illetményalapjáról szóló 14/2022. (XII.20.) önkormányzati rendelet módosításáról**

Előadó: Németh István polgármester

(Írásos előterjesztés mellékelve)

Németh István polgármester:

Ismét átadta a szót Végi Bálint képviselőnek, mint a Pénzügyi és Városrendezési Bizottság elnökének, ismertesse a bizottsági javaslatot.

Végi Bálint képviselő:

Az írásos előterjesztést ismertetve elmondta, a képviselő-testület 2022-ben bérrendezésről döntött az önkormányzatnál foglalkoztatott köztisztviselők esetében, ennek megfelelően az illetményalap 60.000,- forint összegben került megállapításra. Mint ismert, 2023. évre vonatkozóan a Kormány központilag 14, illetve 16 százalékkal megemelte a minimálbér és a garantált bérminimum összegét, melyeket figyelembe véve a Pénzügyi és Városrendezési Bizottság 15%-os béremelést javasol a képviselő-testületnek, ennek megfelelően az illetményalapot 60.000,- forintról 69.000,- forintra javasolja megemelni 2023. március 1. napjától.

Németh István polgármester:

Mivel a jelenlévők kérdést, további hozzászólást nem kívántak tenni, feltette szavazásra, aki egyetért azzal, hogy a Solti Közös Önkormányzati Hivatalnál foglalkoztatott köztisztviselők illetményalapja 2023. március 1. napjától 69.000-, forint összegben kerüljön megállapításra, az kézfeltartással szavazzon.

Megállapította, hogy a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **3/2023. (II.15.)** önkormányzati rendelet a **F1 Solti Közös Önkormányzati Hivatalnál foglalkoztatott köztisztviselők illetményalapjáról szóló 14/2022. (XII.20.) önkormányzati rendelet módosításáról**

Solt Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontja, Magyarország 2023 évi központi költségvetéséről szóló 2022. évi XXV. törvény 62. § (6) bekezdésében meghatározott feladatkörében eljárva, Solt Város Önkormányzat Képviselő-testületének az önkormányzat Szervezeti és Működési Szabályzatáról szóló 22/2019. (XI.15.) önkormányzati rendelet 23. § (7) bekezdésében meghatározott véleményezési jogkörében eljáró Solt Város Önkormányzat Képviselő-testülete Ügyrendi és Szociális Bizottság és a Pénzügyi és Városrendezési Bizottság véleményének kikérésével a következőket rendeli el:

1. **§**

A Solti Közös Önkormányzati Hivatalnál foglalkoztatott köztisztviselők illetményalapjáról szóló 14/2022. (XII. 20.) önkormányzati rendelet 2. §-a helyébe a következő rendelkezés lép:

**„2. §**

A hivatalban foglalkoztatott köztisztviselők illetményalapját 69.000,- Ft-ban, azaz Hatvankilencezer forintban állapítja meg.”

**2. §**

Ez a rendelet 2023. március 1-jén lép hatályba.

Németh István dr. Faragó Mónika

polgármester jegyző

Kihirdetési záradék:

A rendelet 2023. február 15. napján kihirdetésre került.

Solt, 2023. február 15.

dr. Faragó Mónika

jegyző

**6. N A P I R E N D**

**Előterjesztés az „Esély Otthon” című projekt keretében benyújtott pályázatok elbírálásáról**

Előadó: Németh István polgármester

(Írásos előterjesztés mellékelve)

Németh István polgármester:

A napirendet szintén az Oktatási, Kulturális, Sport, Külkapcsolatok és Közrendvédelmi Bizottság tárgyalta, átadta a szót Lencsés Sándorné képviselőnek.

Lencsés Sándorné képviselő:

Emlékeztetésül elmondta, az önkormányzat 2019-ben 6 önkormányzati lakást újított fel azzal a céllal, hogy a fiataloknak lakhatási lehetőséget biztosítson 2 évre, ahol lakbért nem kell fizetni, csak a rezsiköltség hárul a lakókra. Jelenleg a második kétéves ciklus tart, a jelenlegi lakók közül az egyik bérlő kiköltözött, így a lakás meghirdetésre került. A felhívásra egy jelentkező nyújtott be pályázatot, aki a pályázati feltételeknek megfelel. A bizottság javasolja a pályázó részére történő lakhatás biztosítását.

Németh István polgármester:

Kiegészítésképpen elmondta, a többi lakás bérleti joga is lejár a nyár folyamán, akkor a további 5 lakásra ismét lehet pályázni újabb, egyben az utolsó 2 évre. Azt követően az újonnan megalakult testület dönthet majd a lakások további hasznosításáról.

Feltette szavazásra, aki egyetért a pályázat elfogadásával, az kézfeltartással szavazzon.

Megállapította, a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **20/2023. (II.9.)** képv.t. határozata az **„Esély Otthon” című projekt keretében benyújtott pályázatok elbírálásáról**

**HATÁROZAT**

1. Solt Város Önkormányzat Képviselő-testülete – az Oktatási, Kulturális, Sport, Külkapcsolatok és Közrendvédelmi Bizottság döntési javaslatának figyelembevételével – a Fiatalok helyben maradását támogató ösztönző rendszer Lakhatási Támogatás pályázatra beérkezett pályázatok közül az alább felsoroltakat fogadja el és részesíti lakhatási támogatásban kettő évre:
2. Dani Barbara
3. Utasítja az Önkormányzat polgármesterét, hogy a lakhatási támogatási szerződést legkésőbb 2023. február 13. napjával kösse meg.

Végrehajtásért felelős: dr. Faragó Mónika jegyző

Végrehajtás határideje: 2023. február. 13.

Képviselőtestület határozatáról értesül:

Érintettek,

Polgármesteri Hivatal Pénzügyi csoport

**7. N A P I R E N D**

**Előterjesztés a „Solt, Mátyás király utca 2099 hrsz. alatti helyi önkormányzati út felújítása” beruházásra beérkezett kivitelezési ajánlatok elbírálásáról**

Előadó: Németh István polgármester

(Írásos előterjesztés mellékelve)

Németh István polgármester:

Felkérte Végi Bálint képviselőt, tájékoztassa a jelenlévőket a bizottsági javaslatról.

Végi Bálint képviselő:

A Mátyás király utca kivitelezésére 3 ajánlat érkezett be, ezek közül a legkedvezőbb ajánlatot a Soltút Kft. adta, bruttó 63.106.110,- Ft összeggel. Ennek megfelelően a Pénzügyi és Városrendezési Bizottság a Soltút Kft-t javasolja nyertes kivitelezőnek.

Németh István polgármester:

Kérdés, hozzászólás nem hangzott el, így feltette szavazásra, aki egyetért azzal, hogy a beérkezett kivitelezési ajánlatok közül a legkedvezőbb ajánlatot tevő Soltút Kft-t kiválasztani nyertes kivitelezőnek, az kézfeltartással szavazzon.

Megállapította, hogy a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **21/2023. (II.96.)** képv.t. határozata a **„Solt, Mátyás király utca 2099 hrsz. alatti helyi önkormányzati út felújítása” beruházásra beérkezett kivitelezési ajánlatok elbírálásáról**

**HATÁROZAT**

1. Solt Város Önkormányzat Képviselő-testülete úgy döntött, hogy a Solt, Mátyás király utca 2099 hrsz. alatti helyi önkormányzati utat saját forrásból felújítja.
2. Solt Város Önkormányzat Képviselő-testülete a beérkezett kivitelezési ajánlatok közül a legalacsonyabb összegű ajánlatot tevő Soltút Kft.-t választotta nyertesnek.
3. A Képviselő-testület megbízza Németh István polgármestert, hogy a Soltút Kft-vel kösse meg a kivitelezési szerződést nettó 49.689.850, -+Áfa, azaz bruttó 63.106.110, -Ft összeggel az útburkolat felújítására.

Végrehajtásért felelős: Németh István polgármester

Végrehajtás határideje: 2023. február 28.

Polgármester határozatáról értesül:

Kristofics László beruházási előadó

Dani Attiláné pénzügyi vezető

**8. N A P I R E N D**

**Előterjesztés a Vécsey Károly Művelődési Ház és Könyvtár 2023. évi munkatervének elfogadásáról**

Előadó: Németh István polgármester

(Írásos előterjesztés mellékelve)

Németh István polgármester:

A napirendet az Oktatási, Kulturális, Sport, Külkapcsolatok és Közrendvédelmi Bizottság tárgyalta. Átadta a szót Lencsés Sándorné képviselőnek, a bizottság elnökének.

Lencsés Sándorné képviselő:

A Művelődési Ház és Könyvtár igazgatója, Farkas Beáta mindenre kiterjedő, részletes munkaterv-tervezetet állított össze. A bizottsági ülésen is elhangzott, hogy az intézmény rendkívül gazdag programokkal tud szolgálni a lakosságnak minden korosztály számára. A munkaterv a már megszokott programok mellett több újszerű rendezvény, foglalkozás is szerepel. A bizottsági ülésen az intézmény igazgatója elmondta, a jelenlegi művelődési ház elbontása nem lesz akadálya a programoknak, mert a csoportok, rendezvények számára is megoldást találnak a megfelelő helyszín biztosításához.

A bizottság elfogadásra javasolja a 2023. évi munkatervet.

Németh István polgármester:

A programokkal kapcsolatban elmondta, hogy egy hasonló lélekszámú település, mint Solt, véleménye szerint szívesen cserélne velük, mert rengeteg program van a településen és még a nagyobb lakosságszámmal rendelkező településekkel is fel tudják venni a versenyt.

Feltette szavazásra, aki egyetért a Vécsey Károly Művelődési Ház és Könyvtár 2023. évi munkatervének elfogadásával, az kézfeltartással szavazzon.

Megállapította, a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **22/2023. (II.9.)** képv.t. határozata a **Vécsey Károly Művelődési Ház és Könyvtár 2023. évi munkatervének elfogadásáról**

**HATÁROZAT**

1. Solt Város Önkormányzat Képviselő-testülete úgy döntött, hogy a Vécsey Károly Művelődési Ház és Könyvtár 2023. évre vonatkozó munkatervét és a munkaterv mellékletét képező szolgáltatási tervet jóváhagyja.
2. Felkéri az intézmény igazgatóját, hogy a képviselő-testület döntésének megfelelően a megyei hatókörű városi könyvtár részére a munkatervet küldje meg, illetve gondoskodjon a szolgáltatási terv helyben szokásos módon történő közzétételéről.

Végrehajtásért felelős: Farkas Beáta Vécsey Károly Művelődési Ház és Könyvtár igazgatója

Végrehajtás határideje: 2023. február 28.

A képviselő-testület határozatáról értesül:

* BKKM-i Katona József Könyvtár

Kecskemét, Piaristák tere 8.

**9. N A P I R E N D**

**Előterjesztés a Vécsey Károly Művelődési Ház és Könyvtár 2023. évi beiskolázási tervének elfogadásáról**

Előadó: Németh István polgármester

(Írásos előterjesztés mellékelve)

Németh István polgármester:

A napirendet szintén az Oktatási, Kulturális, Sport, Külkapcsolatok és Közrendvédelmi Bizottság tárgyalta.

Megadta a szót Lencsés Sándorné képviselőnek, tájékoztassa a jelenlévőket a bizottsági javaslatról.

Lencsés Sándorné képviselő:

Az intézményvezető feladata, hogy minden évben összeállítsa a beiskolázási tervet. A 2023-as évben 1 fő érintett. A tanfolyam költségét a Magyar Nemzeti Művelődési Intézet finanszírozza, az önkormányzat pedig az útiköltséggel járul hozzá a képzéshez.

A bizottság javasolja elfogadásra a beiskolázási tervet.

Németh István polgármester:

Feltette szavazásra, aki egyetért a Vécsey Károly Művelődési Ház és Könyvtár 2023. évi beiskolázási tervének elfogadásával, az kézfeltartással szavazzon.

Megállapította, hogy a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **23/2023. (II.9.)** képv.t. határozata a **Vécsey Károly Művelődési Ház és Könyvtár 2023. évi beiskolázási tervének elfogadásáról**

**HATÁROZAT**

1. Solt Város Önkormányzat Képviselő-testülete úgy döntött, hogy a Vécsey Károly Művelődési Ház és Könyvtár – a határozat mellékletét képező – 2023. évi beiskolázási tervét elfogadja.
2. Utasítja a Vécsey Károly Művelődési Ház és Könyvtár intézményvezetőjét, hogy a beiskolázási tervben foglaltak szerint az érintett személyek beiskolázásáról intézkedni szíveskedjen.

Végrehajtásért felelős: Farkas Beáta intézményvezető

Végrehajtás határideje: 2023. február 28.

**10. N A P I R E N D**

**Beszámoló a Vécsey Károly Művelődési Ház és Könyvtár elmúlt évben végzett szakmai munkájáról**

Előadó: Németh István polgármester

(Írásos előterjesztés mellékelve)

Németh István polgármester:

Átadta a szót Lencsés Sándorné képviselőnek, az Oktatási, Kulturális, Sport, Külkapcsolatok és Közrendvédelmi Bizottság elnökének.

Lencsés Sándorné képviselő:

Az intézményvezető a tőle megszokott alapossággal, minden részletre kiterjedően készítette el színvonalas beszámolóját a 2022. évről. Úgy véli, aki nem is tudott minden programon, rendezvényen részt venni, de elolvassa a beszámolót, átfogó képet kap arról, hogy az intézmény a kislétszámú dolgozói milyen nagy munkát végeznek egész évben. A bizottsági ülésen is több pozitív értékelés hangzott el a képviselők részéről.

A bizottság elfogadásra javasolja a beszámolót.

Orbán Istvánné képviselő:

Ahogy a bizottsági ülésen is elmondta, szívből gratulál az igazgató asszonynak és a vele együtt dolgozó valamennyi munkatársának az eddigi években tanúsított nagyon-nagyon kedves munkájához és ahhoz a rengeteg programhoz, rendezvényhez. Minden korosztály részére próbálnak műsorokat, előadásokat szervezni, és tapasztalja, hogy nagyon sokan részt vesznek ezeken a rendezvényeken. Példaként említette a Nyitott Könyv Klub-os rendezvényt, továbbá jó látni, hogy a gyermekrendezvényeken is egyre több fiatal vesz részt gyermekével, ahol nagyon jól érzik magukat. Szívből gratulált és további sikeres munkát kívánt.

Szondi Miklós képviselő:

Csatlakozva a hozzászóláshoz szintén gratulál a szakmai teljesítményhez. A beszámolóból kiderül, hogy 2022-ben 83 féle rendezvényt szervezett az intézmény. Pozitív dolognak tartja azt is, hogy a lakosság 8%-a aktívan használja a könyvtárat, ami szintén nagyon szép dolog. Gratulál a végzett munkához és köszöni azt a sok rendezvényt, amit az intézmény dolgozóival együtt lelkesen szerveznek a solti lakosok minden korosztálya részére.

Szűcs Imre képviselő:

A szakmai elismerésen túl külön köszönetet mondott azért, hogy mindezt a feszített költségvetési helyzetben tudta az intézmény teljesíteni ezt a szép eredményt.

Németh István polgármester:

Feltette szavazásra, aki egyetért a Vécsey Károly Művelődési Ház és Könyvtár szakmai munkájáról szóló beszámoló elfogadásával, az kézfeltartással szavazzon.

Megállapította, hogy a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **24/2023. (II.9.)** képv.t. határozata a **Vécsey Károly Művelődési Ház és Könyvtár elmúlt évben végzett szakmai munkájáról szóló beszámoló elfogadásáról**

**HATÁROZAT**

Solt Város Önkormányzat Képviselő-testülete a Vécsey Károly Művelődési Ház és Könyvtár 2022. évben végzett szakmai munkájáról szóló beszámolót elfogadta.

**11. E G Y É B Ü G Y E K**

1. **Előterjesztés a Király utca útburkolatának helyreállításáról**

Előadó: Németh István polgármester

(Írásos előterjesztés mellékelve)

Németh István polgármester:

Az elmúlt testületi ülésen már napirendként szerepelt a Király utca helyreállítására vonatkozó kérelem. Az önkormányzat árajánlatot kért a vízelvezetés megtervezésére, melyre 195.000,- Ft összegű ajánlat érkezett. Javasolta elfogadásra az ajánlatot.

Mivel hozzászólást a jelenlévők nem kívántak tenni, feltette szavazásra, aki egyetért a Király utcában csapadékvíz elvezető rendszer és járda terveztetésével, az kézfeltartással szavazzon.

Megállapította, hogy a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **25/2023. (II.9.)** képv.t. határozata a **Király utca helyreállításáról**

**HATÁROZAT**

1. Solt Város Önkormányzat Képviselő-testülete úgy döntött, hogy Solt, Király utca 1172 és 1173 helyrajzi szám alatti ingatlanok előtti közterületi járda- és felszíni csapadékvíz elvezető rendszert megtervezteti.
2. Az önkormányzat a tervezéshez szükséges bruttó 195.000 Ft összeget a 2023. évi költségvetés terhére biztosítja.

Végrehajtásért felelős: Németh István polgármester

Végrehajtás határideje: 2023. február 28.

Polgármester határozatáról értesül:

Kristofics László beruházási előadó

Dani Attiláné pénzügyi vezető

1. **Előterjesztés a Solt, 1021/4 hrsz. alatti Erzsébet-liget eladásáról**

Előadó: Németh István polgármester

(Írásos előterjesztés mellékelve)

Németh István polgármester:

Szintén az előző testületi ülésen tárgyalt a képviselő-testület az Erzsébet-liget eladásáról. A kért hivatalos szakvélemény megérkezett. Felkérte Végi Bálint képviselőt, tájékoztassa a jelenlévőket a bizottsági javaslatról.

Végi Bálint képviselő:

A bizottsági ülésen a jelenlévő képviselők megvitatták a napirendet és javasolják a képviselő-testületnek, hogy az ingatlan értékesítési irányárát 40.000.000,- forint összegben állapítsa meg. Az ingatlan nagysága 8000 m2, a beruházó által rendelkezésre bocsájtott terveket a képviselők megtekintették és egyöntetű véleményük az, hogy tökéletes hasznosítása volna a területnek egy színvonalas épület létrehozása.

Németh István polgármester:

Feltette szavazásra, aki egyetért a Solt, belterület 1021/4 hrsz. alatti ingatlan értékesítésével és az értékesítési irányár 40.000.000,- Ft összegben történő megállapításával, az kézfeltartással szavazzon.

Megállapította, hogy a jelenlévő 9 képviselő 9 igen szavazattal az alábbi határozatot hozta.

Solt Város Önkormányzat Képviselő-testületének **26/2023. (II.9.)** képv.t. határozata a **Solt, belterület 1021/4 hrsz. alatti ingatlan eladásáról**

**HATÁROZAT**

1. Solt Város Önkormányzat Képviselő-testülete úgy döntött, hogy értékesíteni kívánja a Solt, belterület 1021/4 hrsz. alatti ingatlant.
2. A képviselő-testület az értékesítési irányárat 40.000.000,- Ft összegben állapítja meg.
3. Megbízza az önkormányzat polgármesterét, hogy folytasson tárgyalásokat a vásárlási szándékot jelző személlyel, melynek eredményéről a következő képviselő-testületi ülésen újabb előterjesztés formájában tájékoztassa a képviselőket az értékesítéssel kapcsolatos végső döntés meghozatalához.

Végrehajtásért felelős: Németh István polgármester

Végrehajtás határideje: 2023. március 20.

Képviselő-testület határozatáról értesül:

Dani Attiláné pénzügyi vezető

Kristofics László ügyintéző

**Képviselői hozzászólások**

Szűcs Imre képviselő:

Az energiaválság minden lakost érint, ezért nagyon sokan áttértek a gázfűtésről a tűzifával való fűtésre. A helyi tv-n keresztül egy rövid ismertetőt kíván tartani, ami mind egészségügyi, mind anyagi vonatkozásban segítségére lehet a lakosoknak.

Polgármester úr és alpolgármester úr minden hónapban egy-egy helyi szervezet részére felajánlja teljes költségtérítését. A jó példát követve a képviselők a jegyző asszonnyal együtt havi 10.000- forintot ajánlanak fel fejenként meghatározott célra. Minden hónapban egy-egy képviselő dönthet a pénz sorsáról. Ebben a hónapban rá került a sor, így tájékoztatásul elmondta, hogy az összeget a Solti Fúvószenekar részre ajánlja fel.

Fogadalmának megfelelően, ismét szóba hozta az elkerülő út ügyét. A közmeghallgatáson részt vett Font Sándor országgyűlési képviselő úr is, akitől szintén kérte, hogy tegyen meg mindent az út megépítése érdekében.

Németh István polgármester:

Kiegészítésként elmondta, hogy a közmeghallgatáson a képviselő-testület határozatban nyilvánította ki szándékát az elkerülő út megépítése mellett. Tudomása szerint a lakossági aláírásgyűjtés terén is történtek lépések, tehát a képviselőkön nem fog múlni.

Szondi Miklós képviselő:

Kérte Solt város lakosságát, hogy minél többen írják alá az aláírásgyűjtő íveket, melyet Lázár János miniszter úr részére kívánnak elküldeni.

Köszönetet mondott a gyors munkáért, a Petőfi-telepi víztorony téren lévő kátyús területet a városüzemeltetés helyreállította.

Németh István polgármester:

Ahogy a bizottsági ülésen is elmondta, a munkálatok haladnak, előbb-utóbb mindenhová odaérnek a városüzemeltetés dolgozói.

Árizs Lajos képviselő:

Néhány lakossági megkeresést kíván tolmácsolni. Az ún. Kisszoroson az esővíz és a kátyúk miatt az út állapota javításra szorul. Megkérdezte, hogy ez még garanciális munka és a kivitelező feladata, vagy az önkormányzatnak kell helyreállitani?

A közmű bekötések és csőtörések miatt végzett munkák is tönkre teszik az utakat. Kérdése, hogy a vízmű kötelessége a helyreállitás, vagy az önkormányzat is tud a helyzeten javítani?

A közúthoz tartozó területeken több kiszáradt fa van, félő, hogy kidőlnek az útra. Ezeknek a fáknak a kivágására van-e megoldás?

Németh István polgármester:

A közút tájékoztatása szerint tavasszal várható, hogy a beteg, kiszáradt fákat kivágják.

A vízmű szintén arról tájékoztatta, hogy, ha véget érnek a fagyos napok, akkor elvégzik az aszfaltozást az érintett területeken.

A Kisszorossal kapcsolatban most nem tud válaszolni, de következő testületi ülésre tájékozódik a garanciális idő határidejéről.

Orbán Istvánné képviselő:

Megkérdezte, hogy sikerült-e lépéseket tenni a szűrőbusz érdekében.

Megkérdezte továbbá, hogy kinek kell bejelenteni, ha egy utcában a járdán parkol több autó, megnehezítve ezzel a közlekedést.

Németh István polgármester:

A szűrőbusszal kapcsolatban jelezte az önkormányzat az igényt, de válasz még nem érkezett.

A szabálytalan parkolással kapcsolatban a jegyzőnél lehet bejelentést tenni.

Végi Bálint képviselő:

Bizottsági ülésen is említette és polgármester úr is megerősítette, hogy az elsődleges intézkedések elindultak a Toldi utca és az 52-es főút csatlakozásánál kialakítandó lámpás gyalogátkelőhely tervezése kapcsán. Szeretné, ha ebben az évben eljutna az ügy arra a szintre, hogy az önkormányzat konkrét információkkal és adatokkal rendelkezzen a tervezési és kivitelezési költségekkel együtt a megvalósítás érdekében.

Kérte polgármester úr tájékoztatását arról, hogy a volt Aranykulcs épület helyiségeiben milyen üzletek nyílnak.

Németh István polgármester:

Az Aranykulcs épület hasznosítása magánbefektető útján történik, igy ő nincs felhatalmazva a tájékoztatásra. A lakosok is láthatják, hogy az átalakítás folyik. Tudomása szerint a tulajdonos azt ígérte, hogy a helyi tévén keresztül tájékoztatni fogja a lakosságot a beruházásról.

Megállapította, hogy egyéb ügyek keretében a képviselők további hozzászólást nem kívántak tenni.

Mivel a nyilvános testületi ülésen egyéb napirendi pont megtárgyalása nem szerepelt, a jelenlévőknek megköszönte a részvételt, majd az ülést bezárta.

**K.m.f.**

Németh István dr. Faragó Mónika

polgármester jegyző